CELEX: 22009D0159
Language: ro
Date: 2009-12-04 00:00:00
Title: Decizia nr. 159/2009 a Comitetului mixt al SEE din 4 decembrie 2009 de modificare a Protocolului 31 privind cooperarea în domenii specifice în afara celor patru libertăți și a Protocolului 37 la Acordul privind SEE

11.3.2010   
            
            
               RO
            
            
               Jurnalul Oficial al Uniunii Europene
            
            
               L 62/65
            
         DECIZIA NR. 159/2009 A COMITETULUI MIXT AL SEE
   din 4 decembrie 2009
   de modificare a Protocolului 31 privind cooperarea în domenii specifice în afara celor patru libertăți și a Protocolului 37 la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86, 98 și 101,
   întrucât:
   
               (1)
            
            
               Protocolul 31 la acord a fost modificat prin Decizia nr. 94/2009 a Comitetului mixt al SEE din 3 iulie 2009 (1).
            
         
               (2)
            
            
               Protocolul 37 la acord a fost modificat prin Decizia nr. 94/2009 a Comitetului mixt al SEE din 3 iulie 2009 (2).
            
         
               (3)
            
            
               Este necesar să se extindă cooperarea dintre părțile contractante la acord în vederea includerii Deciziei 2009/334/CE a Comisiei din 20 aprilie 2009 de instituire a grupului de experți privind sistemele GNSS europene (3).
            
         
               (4)
            
            
               Protocolul 31 la acord ar trebui modificat în consecință pentru ca această cooperare extinsă să poată fi realizată.
            
         
               (5)
            
            
               În vederea unei bune funcționări a acordului, domeniul de aplicare al Protocolului 37 la Acordul privind SEE trebuie extins pentru a include grupul de experți privind securitatea sistemelor GNSS europene instituit prin Decizia 2009/334/CE, și Protocolul 31 trebuie modificat pentru a specifica procedurile de asociere cu acest grup,
            
         DECIDE:
   Articolul 1
   Articolul 1 alineatul (8a) (Cercetare și dezvoltare tehnologică) din Protocolul 31 se modifică după cum urmează:
   
               1.
            
            
               Adaptările (d) și (e) se renumerotează și devin adaptările (e), respectiv (f).
            
         
               2.
            
            
               După adaptarea (c) se introduce următoarea adaptare nouă, (d):
               
                           „(d)
                        
                        
                           Modalități de asociere a statelor AELS, în conformitate cu articolul 101 din acord:
                           
                                        
                                    
                                    
                                       Fiecare stat AELS poate, în conformitate cu articolul 4 din Decizia 2009/334/CE a Comisiei (4), desemna o persoană care să participe, în calitate de membru deplin, la reuniunile grupului de experți privind securitatea sistemelor GNSS europene (Consiliul pentru securitatea sistemelor GNSS europene).
                                    
                                 
                                        
                                    
                                    
                                       Comisia Europeană informează participanții în timp util cu privire la datele întrunirilor grupului și transmite acestora documentele relevante.
                                    
                                 
                     
         Articolul 2
   În Protocolul 37 la acord (care conține lista prevăzută la articolul 101) se inserează următorul punct:
   
               „32.
            
            
               Consiliul pentru securitatea sistemelor GNSS europene (Decizia 2009/334/CE a Comisiei).”
            
         Articolul 3
   Prezenta decizie intră în vigoare în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din acord (5).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 decembrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
      
   
   
      (1)  JO L 277, 22.10.2009, p. 50.
   
      (2)  A se vedea nota de subsol 1.
   
      (3)  JO L 101, 21.4.2009, p. 22.
   
      (4)  Decizia 2009/334/CE a Comisiei din 20 aprilie 2009 (JO L 101, 21.4.2009, p. 22).”
   
      (5)  Nu au fost semnalate obligații constituționale.